text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Ognir til sølu
24.04.2013
Á hesi síðu ber til at lýsa ognir í Vestmanna til sølu. Við ognir verður í hesum førinum meint við fastar ognir, tvs. sethús, neyst, jørð o.l.
Vestmanna Kommuna hevur gjørt avtalu við Skyn og Inni um, at vit kunnu leinkja til ognir í Vestmanna, sum hesar fyritøkur lýsa til sølu.
Fólk kunnu eisini sjálvi lýsa ognir til sølu her á síðuni við at senda ein teldupost til vestmanna@vestmanna.fo.
Neyðugt er, at hesar upplýsingar eru tøkar:
- lýsing av ognini (t.d. matr. nr, hvussu stór húsini eru, hvussu stórt grundstykkið er, hvussu stórt jarðarstykkið er o.a.l.)
- mynd (av eitt nú húsum bæði innan og uttan) – best er, um myndirnar eru talgildar
- møgulig adressa
- møguligur søluprísur
- hvønn áhugað kunnu seta seg í samband við (navn, tlf., teldupostur)
Sethús
Jørð til sølu
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Orð og lag: Ókendur
Týtt: Kajfinn Hammer
1. Hav takk, o, Jesus, at Tú hevur givið
mær mátt og rættindi at vera Tín.
Tá Teg eg eigi, í Tær eg livi,
mær fattast einki, bara Tú ert mín.
2. Um øll enn kærleika mót mær vísa,
eg havi rættindi at vera Tín.
Um øll baktala meg ella mær prísa,
tað sakar einki bara Tú ert mín.
3. Um gull eg átti og grønar eingir,
eg havi rættindi at vera Tín.
Eri eg fátækur og uttan pening,
tað sakar einki bara Tú ert mín.
4. Um øll meg skýggja og frá mær fara,
eg havi rættindi at vera Tín.
Um onnur hjartaleys meg døma, særa,
tað sakar einki bara Tú ert mín.
5. Um fall og veikleikar trúnna køva,
eg havi rættindi at vera Tín.
Um fjøll enn vikast, hvør dalur, nøva,
tað broytir einki bara Tú ert mín.
6. Í við- og mótgongd, hvat enn mær møtir,
eg havi rættindi at vera Tín.
Tú ongan burt frá Tínum hjarta stoytir,
takk, Jesus kæri, at eg eri Tín.

robotstxt: allowed

filter: keep


text:
Miðnámsútbúgvingar
Kontór útbúgving HGV
Útbúgvingin er ætlað teimum, sum skulu undir eina kontórútbúgving og ikki hava eina miðnámsútbúgving frammanundan.
Kontór útbúgving HGS
Talan er um eitt undirvísingarskeið á 12 vikur, ið er ætlað teimum, ið skulu undir eina kontórútbúgving.
Nýggjar lærugreinar á FHS-fjarlestri
Ein FHS fjarlestrarflokkur byrjar á Handilsskúlanum á Kambsdali
Hetta skúlaárið verður ein fjarlestrarflokkur á Kambsdali, sum tekur lærugreinar á FHS. Enn er møguleiki at tekna seg til fjarlesturin, sum byrjar 31. august.
Skeið í myndlist sum fjarlesandi
Skeið á HF-støði í myndlist. Hetta skeiði er ein góður møguleiki um tú ert áhugaður í myndlist, og vilt læra meira um at mála, tekna og arkitektur.


text:
23-04-2014
Vatnveiting, kloakk, el og telefon
Gjaldið fyri íbinding í kommunala vatnveiting og kloakk er í løtuni 15.000 kr - 5.000 kr fyri íbinding í vatnveiting og 10.000 kr fyri íbinding í kloakk. Kloakk
Eigarin leggur sjálvur rørini frá húsunum til rottangan, og frá rottanganum til kommunala kloakk.Vatnveiting
Kommunan leggur vatnveitingina inn á grundstykkið, ímeðan eigarin sjálvur leggur veitingina haðanífrá til húsini.Útstykkingin á Heiðatrøðni
Veitingarnar eru lagdar til grundstykkini, og gjaldið fyri íbinding í kommunala vatnveiting og kommunala kloakk er íroknað kostnaðin fyri grundstykkið. El og telefon
Eigarin avtalar sjálvur innleggingina við hesi feløg.


text:
Líknandi greinar
Bragd fekk risa kalva í dag
News.fo fekk fyri løtu síðani eina mynd av einum risa kálva, sum línubáturin Bragd fiskaði í dag. Teir visti ikki ordiliga hvussu nógv hann vigaði, umleið 200 pund, men munnu teir ikki fara at viga hann, tá ið teir koma at landa. Her mynd av risa kálvanum og takk fyri myndina. Fiskiskip eru vælkomin at Les meira…
Fløsku og blikk innsavning hjá Ægir nú mándadagin kl. 18.00
Vit í Ægir fara at samla fløskur í Klaksvík fyri at fáa pening til felagið. Hava tit fløskur at lata okkum, so hevði tað verið gott at tit góvu Ægir tær. Vit koma at avheinta fløskur mánadagin tann 04.06. 2018 eftir kl. 18.00. Vit taka øll sløg av fløskum og blikkum. Tit eru eisin vælkomin Les meira…
Bragd avreiddi 7.320 pund í gjár
Teir fóru túr tann 10. juni og komu aftur tann 13. juni og løgdu veiðuna upp til N.F.C.S. Veiðan var boðin út á Uppboðssøluni hjá FMF og samlaða virðið bleiv 54.876,00 kr. Mesta av veiðuni var Longa íalt 3.818 pund, restin var Brosma, Kongafiskur, Havtaska, Skøturavar og Toskur. SáH


text:
Kári bleiv spurdur av Kringvarpinum í Pulsinum, um hann hevði sæð nakrar av teimum stóru stjørnunum. Hann segði, at í dag sá hann sín stóra hetja, Aaron Peirsol, aftaná venjing.
“…vit lógu síð um síð á massagubriksini. Tað var øgiliga stórt”.
Pulsurin verður endursendur í morgin kl 14.00.
Her svimur Kári J. á Høvdanum 100 firvald innleiðandi, 1. dag á EM í Rijeka:
Tíðin hjá Kára í finaluni var 26.78. Matthias Gydesen (Allerød) vann við tíðini 24.97. Bronsutíðin hjá Tim Jensen (MK 31) var 25.82. Frederik Wørmer gjørdist nr 4 (26.18).
Tíðin Jón Bjarnason nevndi fyrr í dag, at Kári hevði svomið 26.11 í morgun í 50 rygg. Í hálvfinalunum svam hann 26.70, sum var nóg mikið til eitt finalupláss.
Kári luttók í teimum innleiðandi riðlunum í 100 blandað í morgun. Tíðin hjá honum varð 1:03.40. Tilmeldingartíðin hjá Kára var 1:02.01. Kári lá væl fyri í sínum riðli og vendi sum nr 2 aftaná rygg svimjingini við tíðini 27.76 bara 5/100 sek aftanfyri Marcus Bak úr Allerød, men dragnaði síðani afturum hinar mótir endanum.
Óhepnið var eftir Kára í kvøld, tá ið hann skuldi svimja hálvfinalu í 100 rygg. Spildurnýggja draktin skrædnaði, so at vatn fyltist í hana; og hann svam tí ‘bara’ teinin við tíðini 59.32, har hann í innleiðandi í morgun svam 58.48. Teir 59 rukku bara til eitt tólvtapláss, og Kári kom tí ikki í finaluna.
Kári kvalifiseraði seg til hálvfinalurnar í 100 rygg í morgun. Tíðin hjá honum var 58.48. Hann átti besta tilmeldingartíð millum juniorar (56.13), men fýra juniorar svumu skjótari enn Kári í morgun. Spennandi verður at fylgja honum í kvøld.
Tað gekk ikki væl hjá Kára í morgun. Í 50 frí kom Kári á mál við spakuligasta tíðini av teimum 55 svimjarunum, ið gjøgnumførdu innleiðandi riðlarnar. Tíðin hjá Kára var 25.90. Tilmeldingartíðin hjá honum var 24.89. Frederik Siem Pedersen, sum fólk muga minnast frá NJM í fjørð, tók ivaleyst fleiri av bóli tá hann svam bestu tíð og setti danskt junior met við tíðini 22.82.


text:
- Tíðindi, mentan og ítróttur
Kring Føroyar: Dávur vann fyrsta teinin
Fyrsti teinurin í súkklukappingini Kring Føroyar varð súkklaður í gjár. Súkklað var úr Gásadali til Klaksvíkar.
Opni bólkurin, sum eru menn, byrjaði í Gásadali, meðan kvinnur, unglingar og motionistar byrjaðu í Kollfjarðadali. Málið hjá øllum var í Klaksvík.
Fyrstur um málstrikuna í opna bólkinum var Dávur Magnussen. Hann súklaði teinin, sum er um 100 km, upp á 2 tímar 44 minuttir og 57 sekund.
Í hølunum á honum kom Helgi Winther Olsen við tíðini 2,45,27.
Nummar trý gjørdist Kristian Danielsen við tíðini 2.49.27.
Hjá kvinnum, sum saman við motionistum súkklaðu úr Kollfjarðadali, gjørdist Gullborg Guttesen nummar eitt við tíðini 1.49.18.
Nummar 2 gjørdist Birita Poulsen - 2.06.39 og nummar trý Maria Svabo Hansen - 2.08.23.
Kappingin heldur fram í dag. Súkklað verður á Sandi, - teinurin er Skálavík, Skopun, Húsavík , Skálavík.
Opni bólkurin súkklar teinin tvær ferðir, meðan kvinnur og motionistar súkkla teinin einaferð.
Sí eisini


text:
Orð: Hans Adolph Brorson
Lag: Klug
Týtt: Ókendur
1. Hin vænasta rósan er funnin,
á hvassastu tornum útrunnin.
Vár Jesus, tann rósan, hon gróði,
hvar fólk fast í syndini svóvu.
2. Frá heiður vár spiltist hin fríði
Guðs bílæt at bera til prýði,
lá verøld í villu og oyði,
í synd vit tá øll burtur doyðu.
3. Guð rósuna læt tá fram spíra
at reinska og bøta vár’ dýra
í syndini sekaða gróður,
so aftur hann verða kann góður.
4. Øll verøld seg eigur at frøa
og lovsálmar mangar at kvøða;
men stutt er tann kunnleiki nomin,
at rósan til jarðar er komin.
5. Tit harðvunnu tistlar og dáar,
hví halda tit tykkum so háar?
Hví standa tit altíð so reystir
í spillandi stórlæti festir?
6. O, leitið at eyðmjúkum støðum,
for Jesusi grátið á knøum!
Tá fáa tit Jesus í talu;
tí rósurnar vaksa í dali.
7. Mín Jesus, tú veri í vali
mær rósa og dýrgripur sæli!
Tær eitrandi lystir tú oyðir,
til kross tín meg blídliga leiðir.
8. Lat verøld meg háða og aga,
lat tornarnar stinga og naga,
lat lakið tey yvir meg breiða,
eg rósuna altíð vil eiga.


text:
Í fleiri summur hevur Ísraelstoymið gjørt tænastu í Norðurísrael.
Ætlandi verður túrur aftur á sumri 2019.
TÆNASTA Í MEINIGHEIT Í NORÐURÍSRAEL
Í umleið tvær vikur tænir toymið við ymiskum praktiskum uppgávum í meinigheit. Talan er bæði um barnaarbeiði, barnaansing, at mála, rudda, vaska; gera ymiskt havaarbeiði og nógv annað.
SÍGGJ LANDIÐ
Umframt at tæna í meinigheit verður eisini vitjað í nøkrum av teimum kendu støðunum í heilaga landinum.
TÍÐSPUNKT:
Á sumri 2019.
FYRI HVØNN:
Trúgvandi 18 ár og eldri.
FERÐALEIÐARAR:
Ikki komið upp á pláss enn.
Mynd: Ísraelstoymið 2017.


text:
Orð: Hans Andrias Djurhuus
Lag: Jógvan Waagstein
1. Øll verðin í eldi, men okkara før
fram hildu tó ferð yvir strong
á niðu og nátt, gjøgnum vanda og drátt
við okkara flaggi á stong.
2. Har fórust so mong, mangt eygað varð sløkt,
meðan gotrini dundu um økt –
tó hugdjarvir menn bitu fast saman tenn,
og á stongini flaggið hekk høgt.
3. Her heiðra vit tykkum, sum har lótu lív
undir flogfara oyðandi ferð –
vit havsbornu menn eiga havsdragið enn
og minnast á tykkara gerð.
4. Tí landið og flaggið, tá skot geltu hátt –
og tá snarljósið skar gjøgnum ský,
var tykkara vón – og tykkara sjón, –
tit, sum ei bóru boð heim í bý.


text:
Sverri Egholm
21.10.2017 - 13:38
Ítróttur > Ítróttur > Fimleikur
82 fimleikarar úr Íslandi, Skotlandi, Wales, Noreg, Svøriki, Danmark, Finland, Írland og Føroyum kappast um vikuskiftið í Northern European Championship, eisini nevnt NEC.
Kappingin er í Høllini á Hálsi.
Í dag eru liðkappingar og all around. Í morgin sunnudagin eru finalurnar í hvørjum einstakum amboði. Kringvarpið sendir beinleiðis frá finalunum sunnudagin, sum byrjar klokkan 12 og enda klokkan 17.
Tey sum luttaka fyri Føroyar eru Christina T. Arge, Astrið N. Breckman, Rebekka I. Rein, Elsbet L. Dalbø, Marý Petersen, Aron Jacobsen, Djóni Sakarisson, Rani A. Dalsgarð, Christopher Klevang og Bogi Berg.
Eisini eru føroyskir dómarar til kappingina, sum er Anna Margit D. Thomsen, Elinborg T. Durhuus, Vár B. Árting, Pól Esper H. Hansen og Heini í Dali.
Til ber at fylga við úrslitinum beinleiðis her


text:
Lýsing
Søkt verður eftir advokatskrivara at byrja á skrivstovuni beinanvegin.
Talan um er um áhugavert starv við nógvum og fjølbroyttum avbjóðingum.
Lagdur verður dentur á hollan bókhaldskunnleika, og neyðugan skrivligan/munnligan førleika innan føroyskt, danskt og enskt mál.
Uppgávurnar fevna um bókhald, avgreiðslu av innheintingarmálum, orðing og uppseting av ymsum skjølum, umframt alt vanligt samskifti við telefon, posti og telduposti.
Vit bjóða góðar setunar- og starvstreytir.
Umsóknir við neyðugum próvskjølum og viðmælum kunnu sendast til:
Heygum & Petersen, adv.
Bøgøta 16, Tórshavn
Tlf. 351710
Teldopostur hp@adv.fo


text:
GU14 hava skriva seg í søgubøkurnar hjá 07 Vestur
Fyri fyrstu ferð í søgu felagsins, hevur eitt gentulið hjá 07 Vestur, spælt seg í finaluna. Hetta hendi leygardagin, tá ið okkara røsku gentir vunnu 5-3 á B68. B68 er kent fyri at hava góð gentulið, so hetta má sigast at verða eitt satt bragd. Dysturin endaði, sum sag, 5-3, hálvleikstøðan var 4-1. Tær sum skorðau okkara mál vóru: Alexandra Jørgensen, Anja Hentze Anthoniussen, Sissal Haraldsen, og so skoraði Kristina Nattestad 2 mál.
Finalan verður spæld á Tórsvølli 9. Sep.
Vit í 07 Vestur fara at møta mansterk upp til finaluna og
rópa á okkara gentur.


text:
- Tíðindi, mentan og ítróttur
Átta umsóknir til varastjórastarv á LS
Átta umsóknir eru til starvið sum varastjóri við sjúkrarøktarfakligari bakgrund á Landssjúkrahúsinum.
Og bara kvinnur hava søkt, upplýsir Turið Arge, aðalstjóri í Heilsu- og innlendismálaráðnum.
Umsóknarfreistin var úti í gjár.
Nú verður farið undir setanartilgongdina, og ætlanin er at seta starvið í hesum mánaðinum.
Starvið verður ikki áramálssett.
Naina Túgvustein hevur røkt starvið sum varastjóri við sjúkrarøktarfakligari bakgrund á Landssjúkrahúsinum seinastu árini.
Sí eisini


text:
Løkshøll var karmur um finaluna í Skúla FM í íverksetan fyrrapartin.
Durita Joensen, skúlastjóri, bjóðaði vælkomin, og síðani leiddi Rani Nolsøe frá Íverksetanarhúsinum annars tiltakið.
Byrjað varð við tónleiki frá einum lokalum bólki, og spældu hesir eisini eftir steðgin.
Fimm bólkar høvdu vunnið seg í finaluna. Tríggir bólkar høvdu gjørt appir, meðan ein bólkur hevði gjørt ein "mentanarpier" og tann seinasti bjóða seg fram við 3d prenti.
Bólkarnir løgdu sínar verkætlanir fram, og síðani metti ein dómsnevnd um ætlanirnar.
Tá avtornaði vann bólkurin Electricity Checker úr Skúlanum við Løkin føroyameistaraheitið. Í bólkinum eru Rógvi Langgaard, stjóri, Betuel Reinert Hansen, búskaparleiðari, Elsa Skoubo Jacobsen, markaðarleiðari og Bárður Johannesen, appsniðgevi. Endamálið við appinum var at hjálpa fólki at spara streym við at rokna út, hvussu streymnýtslan er hjá eltólum. Ásbjørn Berthelsen er lærari hjá teimum í breytini íverksetan.
Bjørn Kalsø landstýrismaður í mentamálum handaði vinnarunum steyp. Teir fingu eitt ognarsteyp, sum Edward Fuglø hevur sniðgivið, og eitt ferðasteyp. Ferðasteypið var longu í Skúlanum við Løkin, eftirsum ein bólkur frá skúlanum eisini vann kappingina í fjør. Eisini vunnu tey ein kekk á 5.000 kr.
Vit ynskja Elsu, Bárði, Rógva og Betuel hjartaliga tillukku við sigrinum.